Afro-Iraniërs

Afro-Iraniërs (Persies: ایرانیان آفریقایی‌تبار) verwys na swart mense wat in Iran woon en wat deels of geheel van Afrika afstam. Die meeste Afro-Iraniërs is gekonsentreer in die suidelike provinsies van Iran, insluitend Hormozgan, Sistan en Beloetsjistan, Bushehr, Khuzestan en Fars. Hulle is verdeel tussen Afro-Iraniërs wat hulself as Perse, Irannese Arabiere of Beloetsjie identifiseer.Mirzai, Behnaz. Afro-Iranian Lives (documentary film). afroiranianlives.com. Retrieved 23 November 2011.

 Geskiedenis 
Die slawehandel in die Indiese Oseaan was multidireksioneel en het oor tyd verander. Om die vraag na eenvoudige arbeid te bevredig, is swart slawe wat deur Arabiese slawehandelaars gevang is, oor eeue in groot getalle verkoop aan die Persiese Golf, Egipte, Arabië, Indië, die Verre Ooste, die eilande in die Indiese Oseaan en Ethiopië. Ander het as immigrante oor duisende jare gekom, of van Portugese slawehandelaars wat teen die vroeë 16de eeu die meeste van die betwiste hawens van Koninkryk Ormus se Bandar Abbas, Hormoes en Qesjm-eilande in suidelike Iran beset het.Tazmini, Ghoncheh. 

Tydens die Kadjar-heerskappy het baie ryk huishoudings swart Afrikaanse vroue en kinders ingevoer om huishoudelike werk te verrig, saam met Oos-Europese Tsjerkessiese slawe. Hierdie slawe is hoofsaaklik uit die Zanj-groep geneem, wat ’n Bantoe-sprekende volk was wat in die streek gewoon het wat ongeveer die moderne Tanzania, Mosambiek en Malawi beslaan.

Onder Britse druk het Mohammad Shah Qajar in 1848 ’n firman (’n koninklike bevel) uitgevaardig wat die slawerny onderdruk het.

Sommige Afro-Iraniërs is ook afstammelinge van 19de-eeuse pêrelduikers en meer onlangse ekonomiese migrante uit Afrika.

 Verwysings 

Kategorie:Etniese groepe in Iran